Az FPH015/233-9/2011. közgyűlési előterjesztés 2. számú melléklete
Szám: FPH015/233-......./2011.
2011. ÉVRE SZÓLÓ, ÉVES KÖZSZOLGÁLTATÁSI SZERZŐDÉS

amely létrejött
egyrészről Budapest Főváros Önkormányzata (székhelye: 1052 Budapest, Városház utca
9-11.; KSH száma: 15490012-7511-32101, Adószáma: 1-5490012-2-41, bankszámlaszám: OTP Bank Nyrt. 11784009-15490012) – továbbiakban: Önkormányzat – képviseletében eljáró Tarlós István főpolgármester;	Comment by damuk: Törölve: „részéről a Fővárosi Közgyűléstől átruházott hatáskörben eljáró”

másrészről a Fővárosi Biztonsági Iroda Közhasznú Nonprofit Korlátolt Felelősségű Társaság (székhely: 1054 Budapest, Akadémia utca 1., Cégjegyzékszám: 01-09-950518, adószám:23048830-2-41, bankszámlaszám: Gránit Bank 12100011-10002474  ) – továbbiakban: Közszolgáltató – képviseletében eljáró dr. Pető György ügyvezető

között (továbbiakban együttesen: Felek) alulírott helyen és napon tekintettel az Önkormányzat és a Közszolgáltató között a Fővárosi Közgyűlés ….../2011. (...) Főv. Kgy. számú határozatával jóváhagyott, 2011. ....... napján aláírt Közszolgáltatási Keretszerződés (továbbiakban: Keretszerződés) 5 pontjára. (Éves Közszolgáltatási Szerződés) valamint 5.2. pontjára (Éves Közszolgáltatási Szerződés tartalma):	Comment by damuk: Javítva „pont”
1. Éves Szerződés tárgya
Az Éves Szerződés tárgyát képezi a Keretszerződés 4.1. (Közszolgáltatási Kötelezettség) pontjára tekintettel, az Éves Szerződés 3. pontjában (Közszolgáltatási feladatok meghatározása) felsorolt vonatkozó Közszolgáltatási Tevékenység 2011. évi ellátása és ellentételezése.

2. Éves Szerződés időbeli hatálya
Az Éves Szerződés aláírásának napjával jön létre, és a Keretszerződés 5. pontja (Éves Közszolgáltatási Szerződés) alapján 2011. január 1-től 2011. december 31-ig szabályozza mindazon Közszolgáltatási Tevékenység teljesítését és ellentételezését, amelyek teljesítése, illetve dokumentáltan elfogadott részleges teljesítése ezen időszakban történt.	Comment by damuk: javítva: „pontja”

3. Közszolgáltatási feladatok meghatározása
Az önkormányzati vagyonra irányuló bűnmegelőzési feladatok folyamatos ellátása.
A Közszolgáltató bűnmegelőzési feladatai körében különösen az intézmény- és vállalatbiztonság területén az alábbi tevékenységeket fejti ki:
Az önkormányzati egyszemélyes társaságok és önkormányzati alapítású költségvetési intézmények tekintetében a biztonságvédelmi menedzsment feladatok megfelelőségének vizsgálata. E tevékenysége a biztonságvédelmi feladatokra irányadó jogszabályok alapján kiterjed a személy és vagyon-, biztonságtechnika-, üzletbiztonság és gazdaságvédelem-, személyes adat-, állami-szolgálati és üzleti titok-, irat-, munka- és tűzvédelmi, polgári védelmi környezetbiztonsági tevékenységek ellátására, a számítástechnikai adat- és információ biztonság felügyeletére, továbbá krízis- kezelési felkészültségének monitorozása.

4.	A 2011. évi Előirányzott Kompenzáció
4.1.	A 2011. évi Előirányzott Kompenzáció (Támogatás) összege 236 400 000 Ft, azaz Kettőszázharminchat millió négyszáz ezer forint. 
Ezen összeg előirányzott bontása, továbbá a Keretszerződés 2 számú mellékletének (Kompenzáció számítás módszere) 2. pontja (Kompenzáció számítási módszere, általános követelmények) szerint előirányzott költségek kimutatása az 1. valamint a 2. számú mellékletben található, amely az Éves Szerződés elválaszthatatlan részét képezi.

4.2. A Felek rögzítik, hogy az Önkormányzat 2011. évi költségvetésének hatályba lépéséig Budapest Főváros Közgyűlésének a 2011. évi átmeneti finanszírozásról és költségvetési gazdálkodásról szóló rendelete alapján kerülnek teljesítésre az Önkormányzat költségvetése terhére teljesítendő negyedéves kifizetések.

4.3	A Keretszerződés 6.5. pontjában (Az Előirányzott Kompenzáció teljesítése) foglaltakkal összhangban az Önkormányzat költségvetése terhére kifizetendő tárgyévi Előirányzott Kompenzáció összege 4 egyenlő részletben, negyedévente előre, az adott negyedév 10. naptári napjáig forintban kerül átutalásra a Közszolgáltató Gránit Bank Zrt -nél vezetett 12100011-10002474  számú bankszámlájára.	Comment by damuk: Törölve 4.4 pont
4.4	Az Önkormányzat 2011. évi költségvetésének hatályba lépéséig kerülnek teljesítésre a kifizetések azzal, hogy az Önkormányzat 2011. évi költségvetésének hatályba lépését követően legkésőbb 30 napon belül Felek kötelesek a különbözetről elszámolni. 
	Ha a ténylegesen teljesített negyedévi kifizetések összege kevesebb annál, mint ami a 2011. évi Előirányzott Kompenzáció összege alapján a Közszolgáltatónak időarányosan jár, akkor Önkormányzat 30 napon belül köteles a különbözetet egy összegben Közszolgáltató fenti bankszámlájára átutalni. Ha az Önkormányzat által ténylegesen teljesített negyedéves kifizetések összege nagyobb, mint ami a 2011. évi Előirányzott Kompenzáció összege alapján Közszolgáltatónak időarányosan jár, akkor a különbözet a tárgyévben hátralévő, következő negyedévi kifizetések összegéből Önkormányzat által levonásra (beszámításra) kerül.

5.	Szolgáltatási szint
A Közszolgáltatási Tevékenység 2011. évben az Éves Szerződés elválaszthatatlan részét képező 1. valamint 2. számú mellékletében meghatározott mennyiségi és minőségi követelmények szerint kerülnek teljesítésre.

6.	Teljesítmény kötbér aktualizálása
Az Önkormányzat a Keretszerződés 1. számú melléklete 4. pontja szerint Teljesítmény Kötbért érvényesíti, ha a Közszolgáltató a Közszolgáltatási Tevékenység végteljesítési határidejével neki felróható módon Késedelembe esik.	Comment by damuk: Törölve: „alábbiakban meghatározott”

7.	Felek jogai és kötelezettségei
7.1.	Közszolgáltató a Keretszerződés 6.7. pontja (Éves elszámolás) szerint 2011. szeptember 30-ig köteles jelezni az Önkormányzatnak 2011. évre vonatkozóan a várható adatai alapján a Keretszerződés 6.8. pont (Alulkompenzáció megtérítése) szerinti alulkompenzáció vagy a 6.9. pont (Túlkompenzáció visszatérítése) szerinti túlkompenzáció becsült összegét annak érdekében, hogy az figyelembe vehető legyen az Önkormányzat következő évre vonatkozó költségvetési tervezésében. Az Önkormányzat jogosult a Közszolgáltató által készített számításokat ellenőrizni és arról egyeztetéseket kezdeményezni.

7.2.	A Közszolgáltató a Keretszerződés 8.1. pontja (Közszolgáltató beszámolási kötelezettsége) alapján köteles, az Éves Szerződés szerinti Közszolgáltatási Tevékenység teljesítéséről félévente a naptári félév végét követő 60 napon belül, valamint évente a naptári év végét követő 90 napon belül lényegében a Keretszerződés 3. számú mellékletében (Jelentések mintája) meghatározott formájú és tartalmú Jelentéssel az Önkormányzatot tájékoztatni. 

7.3.	Közszolgáltató köteles az ellenőrzések során az Önkormányzat képviselőivel, különösen a Keretszerződés 14.2 pontjában (Kapcsolattartás) megnevezett kapcsolattartóval, illetve az Önkormányzat által megbízott szakértőkkel együttműködni, számukra minden az ellenőrzés elvégzéséhez ésszerűen szükséges támogatást megadni (így különösen, de nem kizárólagosan: számviteli nyilvántartásaiba betekintést engedni, valamint a Közszolgáltatási Tevékenységére, illetve egyébként gazdálkodására vonatkozó minden rendelkezésre álló, vagy ésszerű erőfeszítéssel kinyerhető adatot és információt megadni). Az Önkormányzat az ellenőrzési jogát a Keretszerződés 8.2. pontja (Önkormányzat ellenőrzési joga) szerint gyakorolja úgy, hogy a Közszolgáltató szerződésben vállalt kötelezettségei teljesítésének szakmai és számviteli ellenőrzését saját maga végzi, vagy szakértő bevonásával látja el.

7.4.	Közszolgáltató köteles a Keretszerződés 9.2. pontjának (Engedélyek) megfelelően minden olyan engedélyt megszerezni, fenntartani és minden lényeges tekintetben megfelelni az ilyen engedély feltételeinek, amely jogszabály előírása alapján a Közszolgáltatási Tevékenység folytatásához szükséges.

7.5.	A Közszolgáltató feladatai ellátása során köteles megtenni mindazon nyilatkozatokat és intézkedéseket, amelyek az Éves Szerződés szerinti feladatok maradéktalan ellátásához szükségesek.

7.6.	Felek megállapodnak a Keretszerződés 5.2. pont második bekezdésének felhatalmazása alapján, hogy az Önkormányzat által fizetett Kompenzáció felhasználásával a Keretszerződés, ill. az Éves szerződés teljesítésével keletkező 
· tanulmányokban, szoftverekben foglalt szellemi alkotásra nézve az Önkormányzat a vagyoni rendelkezés jogát kiköti magának [A Polgári Törvénykönyvről szóló 1959. évi IV. törvény 410. § (5) bekezdés és 412. § (3) bekezdés a) pont]. Ennek eredményeképp Közszolgáltató a szellemi alkotást csak saját belső tevékenységéhez használhatja fel, nyilvánosságra nem hozhatja, harmadik személlyel nem közölheti, Önkormányzat a szellemi alkotással szabadon rendelkezik.
· adatbázisok,- állományok az Önkormányzat tulajdonát képezik, amelyeket a Közszolgáltató más, további célokra csak az Önkormányzat írásos engedélye esetén használhat fel.

8.	Az Éves Szerződés a Keretszerződéssel együtt alkalmazandó.

9.	Mindezek tudomásulvétele jeléül az Éves Szerződést Felek, mint akaratukkal mindenben megegyezőt, érvényesen aláírták az alulírott napon és helyen 10 eredeti példányban, amelyből Feleket 5-5 példány illeti meg.







A szerződés mellékletei:
1. számú melléklet: A 2011. évi Közszolgáltatási Tevékenység meghatározása feladatkörönként/projektenként (tartalom, ütemezés)
2. számú melléklet: A közszolgáltatás 2011. évi mennyiségi és minőségi követelményei(1-3. táblázatok)

Budapest, 2011. április hó                  nap

Tarlós István
főpolgármester

ügyvezető






Ellenjegyezte:

..............................................
Sárádi Kálmánné dr.
főjegyző
1 / 3
4 / 4
3 / 3
